Wat moet jy bid? – Numeri 6:23-27 – Bybelskool
Written by Chris van Wyk on Aug 22, 2019 . Posted in Wie is God?.
Sê vir Aäron en sy seuns: So moet julle die Israeliete seën: "Die Here sal vir jou goed wees en vir jou sorg. Die Here sal jou raaksien en vir jou sy liefde gee. Die Here sal jou goedgesind wees en vir jou voorspoed gee." So sal hulle My aan die Israeliete verbind en Ek sal hulle seën. (NLV)
1. Die Aäronitiese seën was die Here se verbintenis aan die volk dat Hy vir hulle sou sorg met die omvattende beskerming, genade en vrede van sy teenwoordigheid, wat verhoring van gebede en geloftes sou insluit. Watter impak het dit vandag nog op jou?
2. Die seën was bedoel vir die gereelde, normale gebede en aanbidding sowel as die ongereelde, abnormale situasies waarin die volk hulle van tyd tot tyd in hulle verhouding met mekaar sou bevind. In Afrikaans lui dit, meer direk vertaal, as volg:
Johannes koppel dit aan Jesus se vrede wat Hy vir ons belowe vóór sy kruisiging (Joh. 14:27; 16:33) en ná sy opstanding (Joh. 20:19). Hy verbind elemente daarvan ook aan Jesus se wederkoms en God se teenwoordigheid in die nuwe hemel en aarde: "die Here God sal hulle verlig" (Openb. 22:5). Dieselfde geld Paulus se Trinitariese seën in die bekende seëngroet aan die einde van sy tweede brief aan die Korinte: "Die genade van die Here Jesus Christus en die liefde van God en die gemeenskap van die Heilige Gees sal by julle almal wees." (2 Kor. 13:13). Kan jy dié seën meer gereeld in jou gebede gebruik? Waarvoor en vir wie?
3. Lees die verse later vandag weer om jou te herinner aan die krag van hierdie Aäronitiese seën in jou en jou geloofsgemeenskap se lewe.
4. Jy kan later vanaand die verse weer lees in die konteks van Numeri 6 en my bydrae daaroor: Numeri 6 – Die impak van geloftes aan en die seën van die Here.